Sprikmøll

Atrijuglans
 Calicotis
 Hieromantis
 Minomona
 Neomariania
 Oedematopoda
 Snellenia
 Stathmopoda
 Tortilia
 ? Eretmocera

Sprikmøll (Stathmopodidae) er en familie av små sommerfugler som kan kjennes på at de sitter med bakbeina sprikende opp- og utover over kroppen. Disse beina er ofte utstyrt med tufser av skjell som gjør dem svært påfallende. Slektene som regnes til Stathmopodidae kan i noen klassifikasjoner være spredt på flere ulike familier, de fleste i familien prydmøll (Oecophoridae), men andre noen ganger blir klassifisert i gruppene Cosmopterigidae, Scythrididae eller Heliodinidae. Av de rundt 300 kjente artene finnes bare én, Stathmopoda pedella, i Nord-Europa.

Utseende 
Små (vingespenn gjerne 10 – 15 mm), slanke møll. Beina og noen ganger også antennene har tufser av utstående hår eller hårlignende skjell. Hodet er middels stort, glatt og blankt. Sugesnabelen er velutviklet, kledt med skjell nær roten. Antennene er trådformede, omtrent 3/4 så lange som forvingene, noen ganger med tette, lange, utstående hår. Forvingene er svært smale, gjerne omtrent 12 ganger så lange som brede, gule, lysbrune eller røde. De har lange hårfrynser langs de ytterste to tredjedeler av bakkanten. Bakvingene er smale med lange hårfrynser. Beina er temmelig lange og kraftige, særlig bakbeina. De har påfallende tufser av utstående, hårlignende skjell.

Levevis 
Stathmopoda pedella, den eneste arten i Nord-Europa, har larver som lever på or.

Systematisk inndeling / norske arter 
I noen klassifikasjoner blir de slektene som her er listet i Stathmopodidae, spredt urover flere forskjellige familier.

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Overfamilien Gelechioidea
 Familien sprikmøll, Stathmopodidae (=Tinaegeriidae)
 Atrijuglans hetaohei Yang, 1977 (ev. i Heliodinidae)
 Slekten Calicotis  – 8 arter, ev. i Oecophoridae
 Slekten Eretmocera  – 42 arter, ofte regnet til Scythrididae
 Slekten Hieromantis  – 15 arter, ev. i Oecophoridae
 Minomona bimaculata Matsumura, 1931 (ev. i Oecophoridae)
 Slekten Neomariania Mariani, 1943 –  i Sør-Europa:
 Neomariania incertella (Rebel, 1940)
 Neomariania oecophorella (Rebel, 1940)
 Neomariania partinicensis (Rebel, 1937)
 Neomariania rebeli (Walsingham, 1894)
 Neomariania scriptella (Rebel, 1940)
 Slekten Oedematopoda (=Atkinsonia Stainton, 1859) - 13 arter
 Slekten Snellenia – 9 arter, ev. i Oecophoridae
 Slekten Stathmopoda Herrich-Schäffer, 1853 – 240 arter (ev. i Heliodinidae), i Europa:
 Stathmopoda pedella (Linnaeus, 1761) – i Norge funnet nord til Sør-Trøndelag
 Slekten Tortilia Chrétien, 1908 – 12 arter, ev. i Oecophoridae, i Europa:
 Tortilia flavella Chrétien, 1908
 Tortilia graeca Kasy, 1981

Kilder 

 Nettsiden Svenska Fjärilar, med bildegalleri: 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås. ISBN 82-995095-1-3
 Nettsiden Norges sommerfugler: 
 Catalogue of Life, sjekkliste over beskrevne levende organismer. 
 Fauna Europaea, sjekkliste over europeiske dyr.

Eksterne lenker 
 

Sommerfugler
Sommerfugler formelt beskrevet i 1913
Dyr formelt beskrevet av Edward Meyrick